Societate

Un societate  es un gruppo de humanos (o altere organismos de un singule species), que es delineate per le ligamentos de identitate cultural, solidaritate social, interdependentia functional, o eusocialitate.

Etymologia
Le termino se deriva ab le latino socius:, "amico, camerada" e societas.
Definition
Le societate human es characterisate per patronos de relationes inter individuos, qui ha in commun un cultura o le costumes. Como altere gruppos, un societate permitte que su membros individual compli lor necessitate o desiderios individual, que illes non pote facer sol sin le adjuta del gruppo social. Totevia, le societate pote esser unic, proque illo esontologicamente independente, e non reducibile, del qualitates de su individuos constituente.

Plus largemente, un societate es un infrastructura economic, social, o industrial componite de un multitude variate de individuos. Membros de un societate pote esser de plure gruppos ethnic. Un societate pote esser un specific gruppo ethnic, como le saxones; un stato, como Japon; un gruppo cultural plus large, como le cultura occidental; o alcun organismos social como formicas o apes.

Le termino societate etiam pote esser un organisation voluntari de gente pro rationes religiose, benevolente, cultural, scientific, politic, patriotic, o altere rationes. 
Sociologia
Le sociologia es le studio del societate e del comportamento social.


Categoria:Sociologia
Categoria:Stato